Nõukogu otsus,

9. märts 1998,

Ühendatud Rahvaste Organisatsiooni konventsiooni sõlmimise kohta, Euroopa Ühenduse nimel, mis käsitleb kõrbestumise vastu võitlemist põua ja/või kõrbestumise all kõige tõsisemalt kannatavates riikides, eelkõige Aafrikas

(98/216/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 130r lõiget 4 ja artiklit 130y seoses artikli 228 lõike 2 esimese lause ja lõike 3 esimese lõiguga,

võttes arvesse komisjoni ettepanekut, [1]

võttes arvesse Euroopa Parlamendi arvamust [2]

ning arvestades, et

komisjon osales nõukogu poolt antud mandaadi alusel ühenduse nimel kõrbestumise vastu võitlemise rahvusvahelise konventsiooni ettevalmistamist käsitlevatel läbirääkimistel;

konventsioon kirjutati ühenduse nimel alla Pariisis 14. oktoobril 1994. aastal;

konventsiooni eesmärk on võidelda kõrbestumise vastu ja leevendada põua mõju nendes riikides, mis kannatavad tõsise põua ja/või kõrbestumise all, eriti Aafrikas, kõiki tasandeid hõlmavate meetmete abil, mida toetavad rahvusvahelised koostöö- ja partnerluslepingud integreeritud lähenemise raames, et aidata kaasa säästva arengu saavutamisele mõjupiirkondades;

kõrbestumine on tõsine keskkonnaprobleem, mida tekitavad keerulised füüsiliste, bioloogiliste, poliitiliste, sotsiaalsete, kultuuriliste ja majanduslike tegurite vastasmõjud;

ühendus on võtnud meetmeid, sealhulgas õigusakte, ja toetanud algatusi konventsiooniga reguleeritavates valdkondades, ning ühenduse kohustuseks on kinnitada ja jääda kindlaks oma vastavale kohustusele selles valdkonnas rahvusvahelisel tasandil;

ühenduse keskkonnapoliitika aitab rahvusvahelisel tasandil kaasa regionaalsete ja ülemaailmsete keskkonnaprobleemide, sealhulgas kõrbestumise, lahendamiseks vajalike meetmete edendamisele;

ühenduse koostööarenduse alane poliitika soodustab arengumaade, eriti kõige ebasoodsamas olukorras olevate maade, säästvat majanduslikku ja sotsiaalset arengut ning vaesuse vastu võitlemist arengumaades, mis on samuti konventsiooni kaks eesmärki;

konventsioon sisaldab sätteid, mille eesmärgiks on aidata ellu viia keskkonnakaitse algatusi ja seega võidelda kõrbestumise vastu Vahemere põhjapiirkonnas; nimetatud meetmed aitavad lahendada regionaalseid keskkonnaprobleeme;

ühenduse teadus- ja tehnoloogiapoliitika aitab oluliselt kaasa keskkonna säilimisele ja kõrbestumise vastu võitlemisele, eriti kolmandate riikidega sõlmitud teadus- ja tehnoloogiakoostöö eriprogrammide, samuti keskkonna- ja kliimaprogrammi ülemaailmse muutmise abil;

konventsiooni sõlmimist võib tulevikus arvestada erialgatustega seotud meetmete vastuvõtmisel majanduslikult ja sotsiaalselt arenevates piirkondades;

ühendus ja selle liikmesriigid teevad oma vastavate pädevusalade raames koostööd kolmandate riikide ja asjakohaste rahvusvaheliste organisatsioonidega;

kõik liikmesriigid on konventsiooniga ühinenud, kui nad on andnud hoiule oma vastavad ratifitseerimiskirjad;

konventsiooni sõlmimine ühenduse poolt aitab saavutada asutamislepingu artiklites 130a, 130b and 130u sätestatud eesmärke,

ON VASTU VÕTNUD JÄRGMISE OTSUSE:

Artikkel 1

Komisjoni nimel kiidetakse heaks Ühendatud Rahvaste Organisatsiooni konventsioon, mis käsitleb kõrbestumise vastu võitlemist põua ja/või kõrbestumise all kõige tõsisemalt kannatavates riikides, eelkõige Aafrikas.

Konventsiooni täielik tekst ja nimetatud konventsiooni artikli 34 lõigetes 2 ja 3 sätestatud pädevust tõendav deklaratsioon on lisatud käesolevale otsusele.

Artikkel 2

Nõukogu eesistujal on õigus määrata isik(ud), kellel on vastavalt konventsiooni artiklile 34 õigus ratifitseerimiskiri Ühendatud Rahvaste Organisatsiooni peasekretärile hoiule anda.

Nimetatud isik(ud) annab/annavad samal ajal hoiule käesolevale otsusele lisatud pädevust tõendava deklaratsiooni.

Artikkel 3

Seisukoht, mis esitatakse ühendusele vastuvõtmiseks osapoolte konverentsil, mis kutsutakse kokku vastu võtma juriidilise jõuga otsuseid, võetakse vastu nõukogu poolt komisjoni ettepaneku põhjal kvalifitseeritud häälteenamusega.

Osapoolte konverentsil esindab ühendust ühenduse volituste piiresse kuuluvates küsimustes Euroopa Komisjon.

Artikkel 4

Käesolev otsus avaldatakse Euroopa Ühenduste Teatajas.

Brüssel, 9. märts 1998

Nõukogu nimel

eesistuja

G. Brown

[1] EÜT C 299, 30.9.1997, lk 1.

[2] EÜT C 339, 10.11.1997.

--------------------------------------------------